Temeljem članka 39 postojećeg Statuta usvojenog na Skupštini 8. svibnja 2015. godine u Zagrebu, Predsjedništvo je predložilo, a Skupština Hrvatskog saveza građevinskih inženjera na izbornoj sjednici održanoj 7. lipnja 2019. godine  usvojila je:
IZMJENE I DOPUNE PRAVILNIKA O ČLANOVIMA
HRVATSKOG SAVEZA GRAĐEVINSKIH INŽENJERA

Članak 1.
U članku 9. stavak 1 mijenja se tako da isti sada glasi:
Članovi redovnih i specijaliziranih članica i pridruženi članovi HSGI-a imaju pravo na smanjenu kotizaciju na svim stručnim predavanjima i stručnim putovanjima što ih organizira HSGI i sve u njega udružene članice, prema odluci organizatora.
Članak 2.
U članku 9. stavak 2 mijenja se tako da isti sada glasi:
Članovi redovnih i specijaliziranih članica kao i pridruženi članovi imaju pravo na popust na sva stručna izdanja i publikacije koje je izdao HSGI i njegove redovne i specijalizirane članice, prema odluci izdavača.
Članak 3.
U članku 10. stavak 2  mijenja se tako da isti sada glasi:
Redovne članice plaćaju HSGI-u godišnju članarinu u paušalnom iznosu na temelju ukupnog broja članova redovne članice na način da do 50 članova  godišnji paušal iznosi 500,00 kn, do 100 članova 1.000,00 kn, do 150 članova 1.500,00 kn, do 200 članova 2.000,00 kn do 250 članova 2.500,00 kn i tako dalje. Specijalizirane članice plaćaju članarinu u paušalnom iznosu od 1.000,00 kn godišnje.
Članak 4.
U članku 10. dodaje se novi stavak 3 koji glasi:
Redovne članice će za svakog svojeg člana, koji će prema svojoj želji dobivati časopis Građevinar u tiskanom obliku, plaćati godišnje 120,00 kn po članu. 
Članak 5.
Ove Izmjene i dopune Pravilnika o članovima HSGI-a stupaju na snagu danom donošenja.
Predsjednica HSGI-a
[bookmark: _GoBack]v.r. Mirna Amadori, dipl. ing. građ.
